ट्विटर

ट्विटर भा ट्विट्टर (Twitter), जे अब एक्स (X) के नाँव से जानल जा रहल बाटे, एक ठो माइक्रोब्लॉगिंग आ सोशल नेटवर्किंग सर्विस बा। ई तुरंत भेजल जा सके वाला छोट सनेसा, "ट्वीट" के रूप में, बात साझा करे के मोका उपलब्ध करावे ले। वर्तमान समय में ई दुनियाँ के सभसे बड़हन सोशल मीडिया प्लेटफ़ॉर्म सभ में से एक बा आ सबसे बेसी विजिट कइल जाये वाली साइटो सभ में से एक बाटे।

ई एगो माइक्रोब्लॉगिंग सर्विस हवे। एक ठो ट्वीट के साइज 140 कैरेक्टर तक के हो सके ला। ट्वीट पढ़ केहू भी सके ला, बाकिर खुद ट्वीट करे खातिर, केहू के फालो करे खातिर भा केहू द्वारा खुद फालो होखे बदे रजिस्ट्रेशन, मने की खाता खोले, के जरूरत पड़े ला। वेबसाइट आ मोबाइल एप के अलावा ट्वीट रिसीव करे खातिर एसएमएसो के इस्तेमाल कइल जा सके ला।"Twitter via SMS FAQ"  Retrieved April 13, 2012.

ट्विटर के मुख्य कार्यालय सैन फ्रांसिस्को, कैलिफोर्निया में बा आ एकरे अलावा लगभग 25 गो ऑफिस दुनिया के बाकी हिस्सा में छितराइल बाने।"About Twitter"  Retrieved April 24, 2014.

इहो देखल जाय
 फेसबुक
 लिंक्डइन
 टंबलर

 फुटनोट 

संदर्भ

बाहरी कड़ी


श्रेणी:सोशल मीडिया
श्रेणी:सोशल नेटवर्किंग सर्विस
श्रेणी:सोशल नेटवर्किंग वेबसाइट
श्रेणी:माइक्रोब्लॉगिंग सर्विस